Biblija (Tomislav Dretar)/Adonias hoće postati kraljem


Adonias hoće postati kraljem 

Adonias hoće postati kraljem
5 Adonias, sin Haguitin, izigravaše princa,  govoreći:    ” Ja sam taj koji će vladati.  “ On si pribavi jedna kola i konje kao i 50 ljudi koji trčaše ispred njega.  
6 Nikad, tokom svog života, njegov otac ga ne ukori govoreći:    ”Zašto ti tako postupaš? “ Osim toga, on bijaše veoma lijep, a njegova ga majka bijaše rodila poslije Absaloma.  
7 On se dogovori s Joabom, sinom Serujavljevim, i sa svećenikom Abiatarom koji mu dadoše svoju podršku.  
8 Ali, ni svećenik Sadok, ni Benajahu, sin Jehojadavljev, ni Pegamber Natan, ni Šimej, ni Rej, ni junaci Davudovi ne bijahu pristaše Adoniasove.  
9 On ponudi kao *žrtvu ovce, goveda, masnu telad pokraj kamena Zoheletova  koji je pokraj  izvora Roguel i pozva on svu svoju braću, kraljeve sinove, i sve ljude Judine koji bijahu u kraljevoj službi.  
10 Ali, on ne pozva Pegambera Natana, ni Benajahua, ni junake, ni svog brata Sulejmana.